The Guardian : Франция и Великобритания може да влошат отношенията си с . . . Лондон / Париж . Франция и Великобритания може да влошат отношенията си след Брекзит , предупреждава бившият британски посланик в Париж Питър Рикетс , пише на първата си страница вестник Guardian Думите на Рикетс идват няколко дни преди в четвъртък , 18 януари , да се проведе среща между премиера Тереза Мей и президента Еманюел Макрон . Официални лица от Париж и Лондон подчертаха , че двете страни имат намерение да запазят добрите си отношения след Брекзит , най - вече в сферите на отбраната , външната политика и сигурността . Но според Рикетс , някои проблеми между двете държави вече започват да се очертават ясно . Например , през септември френският президент предложи създаване на военна сила на Европейския съюз , общ бюджет за отбрана на организацията и обща доктрина по темата . Великобритания от своя страна вижда НАТО като главен инструмент за европейска защита , а не обща армия на ЕС . Според Рикетс , Великобритания намира предложението на Макрон „ неудобно “ . Според бившия съветник по националната сигурност и сътрудник на британския „ Форин офис “ , Брекзит може и да не отслаби сътрудничеството между двете държави в сферата на отбраната , но ще създаде риск Лондон и Париж да „ тръгнат в различни посоки “ . Превод и редакция : Цанко Цолов © 2018 Всички права запазени . Позоваването на Информационна агенция " Фокус " е задължително !